Το διαμέρισμα είναι ευρύχωρο και άνετο για πενταμελή οικογένεια, ανακαινισμένο με όλες τις απαραίτητες παροχές. Το παραλάβαμε πεντακάθαρο με όλες τις προδιαγραφές υγιεινής για την πανδημία COVID-19. Η τοποθεσία του είναι βολική τόσο για περπάτημα στο κέντρο της Αθήνας ( Σύνταγμα, Ακρόπολη, Λυκαβηττός) όσο και για πρόσβαση με αυτοκίνητο εντός και εκτός Αθήνας (Αττική οδός , Εθνική οδός). Σε πολύ κοντινή απόσταση έχει 2 υπεραγορές και χώρους εστίασης. Η φιλοξενία από τους οικοδεσπότες ήταν εξαιρετική και υπήρχε άμεση ανταπόκριση τόσο για πληροφορίες, όσο και για μικροπροβλήματα που επιλύθηκαν άμεσα κατά την παραμονή μας. Θα επέλεγα ξανά το διαμέρισμα σε μελλοντική μας επίσκεψη στην Αθήνα.